《送张谦父往潭州》
宋代·陈藻

八卦重来梦一周，人生列得几年浮。
看君矍铄犹堪展，似我龙钟只合休。
淮广早供词峡兴，湖湘留与鬓霜游。
还乡试问同庚客，剩有头颅话旧否。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。